صوبہ آگرہ

صوب آگرہ مغلیہ سلطنت کا صوبہ تھا، جو شہنشاہ اکبر کے عہدِ حکومت میں 1558ء میں قائم ہوا اور سلطنت کے بنیادی انگوں میں شمار ہوتا تھا یہاں تک کہ تیزی سے پھیلتی ہوئی مرہٹہ سلطنت نے اسے اپنا حصہ بنا لیا۔ اس کے شمال میں دہلی اور اودھ، مشرق میں الٰہ آباد اور جنوب و مغرب میں مالوہ اور اجمیر واقع تھے۔ اس کا دار الحکومت آگرہ تھا، جو سلطنت کا ایک اہم انتظامی مرکز تھا اور مغلیہ دور میں نمایاں طور پر وسعت اختیار کر گیا۔ مغلیہ عہد کے صوبہ آگرہ میں وسطی دوآبہ کا علاقہ بھی شامل تھا۔

 تاریخ 
اورنگ زیب سے کافی قبل بلکہ مغل حکومت سے قبل سکندر لودھی (1505ء) کے عہد سے ہی آگرہ ہندوستان کا دار السلطنت رہا۔ ہمایوں کی تاج پوشی آگرے میں ہوئی۔ شیر شاہ نے ہمایوں سے آگرہ فتح کیا۔ جسے بعد میں 1555ء میں ہمایوں نے پھر حاصل کیا۔ اکبر پادشاہ نے 1558ء میں آگرے کو اپنی حکومت کا مرکزی صوبہ بنا کر جمنا ندی کے کنارے ایک نئے شہر کی بنیاد ڈالی، جس کا بعد میں شاہ جہاں نے اکبر آباد نام رکھا۔ 1605ء میں جہانگیر کا پای تخت آگرے میں تھا۔ شاہ جہاں نے اپنی حکومت کی ابتدا آگرے سے کی۔ بعد میں اگرچہ 1639ء میں دہلی کو شاہ جہاں آباد کا نام دے کر اپنے آپ کو منتقل کر لیا لیکن ان کا دل و دماغ سب کچھ آگرے میں تھا۔ تاج محل اس کا جیتا جاگتا ثبوت ہے۔ آخر میں شاہ جہاں کی موت آگرے میں ہوئی۔ اورنگ زیب کے عہد تک مغلیہ حکومت کا دار السلطنت آگرہ ہی رہا لیکن محمد شاہ کے بعد آگرہ مغل حکومت کے ہاتھوں سے نکل گیا۔ پھر تو نہ جانے کتنے سرد و گرم اور نشیب فراز کا شکار رہنے کے بعد 1761ء میں آگرہ بھرت پور کے جاٹوں کے ہاتھ میں آگیا۔

 انتظامی تقسیم 
پادشاہ اکبر کے عہد میں صوبہ آگرہ 13 سرکار میں تقسیم تھا:
 سرکار آگرہ (دار الخلافہ) کالپی قنوج کول گوالیار ایرج بیانوان نرور منڈلایر الور تجارہ نارنول سہار

 حوالہ جات 

زمرہ:تاریخ آگرہ
زمرہ:مغل صوبہ جات